MICRO ผุดสาขาใหม่ “ปราจีนบุรี” มั่นใจดันพอร์ตสินเชื่อปีนี้โต 30%
MICRO ตั้งเป้าเพิ่ม 2 สาขาในไตรมาส 4/64 สนับสนุนการเติบโตของพอร์ตสินเชื่อของบริษัท ให้สามารถเติบโตได้ราว 30%
MICRO ตั้งเป้าเพิ่ม 2 สาขาในไตรมาส 4/64 สนับสนุนการเติบโตของพอร์ตสินเชื่อของบริษัท ให้สามารถเติบโตได้ราว 30%
19 ส.ค. 2564

นายธันยกร อัชญาวัฒน์ ผู้ช่วยกรรมการผู้จัดการด้านปฏิบัติการสินเชื่อ และนายกานต์ดนัย ชลสุวัฒน์ รองกรรมการผู้จัดการด้านบัญชีและการเงินบริษัท ไมโครลิสซิ่ง จำกัด (มหาชน) หรือ MICRO ถ่ายภาพร่วมกันในงานเปิดสาขาที่ 16 ในเขตภาคตะวันออกแห่งใหม่ จ.ปราจีนบุรี เพื่อขยายตลาดรองรับการขยายตัวทางเศรษฐกิจที่สำคัญของประเทศ เป็นโอกาสรองรับความต้องการสินเชื่อเช่าซื้อรถบรรทุกมือสองที่เพิ่มสูงขึ้น
สำหรับแผนขยายสาขาในปีนี้ที่ตั้งใจเปิดเพิ่ม 4 สาขา รวมเป็น 16 สาขา ได้ตามเป้าหมายแล้ว แต่ทางผู้บริหารมองเห็นโอกาสจากการที่สินเชื่อรายย่อยในแต่ละพื้นที่ได้รับผลกระทบจากสถานการณ์ COVID-19 จึงเร่งลุยขยายสาขาต่อเนื่อง ตั้งเป้าเพิ่มอย่างน้อย 2 สาขาในไตรมาส 4 โดยสาขาถัดไปจะเน้นการเปิดสาขาในจังหวัดที่มีศักยภาพการเติบโตของภาคอุตสาหกรรม
รวมถึงกลุ่มเต็นท์รถบรรทุกมือสอง  เพื่อสนับสนุนการเติบโตของพอร์ตสินเชื่อของบริษัท ให้สามารถเติบโตได้ราว 30% โดยตั้งเป้าหมายขยายพอร์ตสินเชื่อปี 2564 อยู่ที่ 3,500 – 4,000 ล้านบาท ส่วนสถานการณ์โควิดทางบริษัทฯ มีแผนรับมืออย่างใกล้ชิด ทั้งในด้านการขยายตัวและการคัดกรองคุณภาพของสินเชื่อ